Alaquàs acull el II Encontre Comarcal de natació per adults
04/06/2003 14:24:00

# Alaquàs acull el II Encontre Comarcal de natació per adults

*   04/06/2003 14:24:00
*   [Imprimir](#)
*   Compartir
*    https://www.alaquas.org/documento.asp?id\_do=8646

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8646%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20el%20II%20Encontre%20Comarcal%20de%20nataci%C3%B3%20per%20adults)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8646/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8646/8646_Form_4.jpg)](https://www.alaquas.org/ficheros/documentos/2003/2/8646/8646_Form_10.jpg "<a href='https://www.alaquas.org/ficheros/documentos/2003/2/8646/8646_Form_10.jpg' target=_blank><i class='fa fa-external-link' aria-hidden='true'></i>.Alaquàs acull el II Encontre Comarcal de natació per adults</a>")

Aquesta trobada esportiva està organitzada per l'Ajuntament d'Alaquàs

Dins de les activitats del VIII Mes de l'Esport, el proper dissabte dia 7 de juny es celebrarà el II Encontre Comarcal de Natació per Adults. Aquesta trobada esportiva, que enguany celebra la seua segona edició, està organitzada per l'Ajuntament d'Alaquàs.

El caràcter d'aquesta competició és popular, motiu pel qual està dirigida a nadadores i nadadors adults no professionals, a partir de 15 anys, que assisteixen a cursos de natació o que practiquen aquest esport en el seu temps lliure.

Les diferents proves, que tindran lloc a les piscines cobertes del complex esportiu El Bovalar, es desenvoluparan entre les 16 i les 19 hores de la vesprada. L'encontre començarà amb un calfament, previ a les proves, i serà a partir de les 16:30 hores quan començarà la competició. Les modalitats que es realitzaran són 25 metres lliures i braça, 50 metres lliures, braça, esquena i papallona, i 100 metres lliures.

Cadascuna d'aquestes proves es realitzarà en diverses categories masculines i femenines segons l'edat de les i dels participants. Així hi haurà categoria A (entre 16 i 25 anys), B (entre 26 i 36 anys), C (entre 37 i 47 anys) i, per últim, D (per a majors de 48 anys).